Cosatu kap Lily-myn oor vasgekeerde werkers | Maroela Media
Cosatu het tien dae gelede ŉ optog na die myn gehou om druk op die bestuur te plaas om die drie vasgekeerde mynwerkers te “vind” en die vergoeding vir die werkers wat die ineenstorting by die myn oorleef het, te betaal.
Die Lily-myn is onder sakeredding geplaas nadat bedrywighede opgeskort is kort ná die tragiese voorval op 5 Februarie waartydens drie werkers in ŉ skeepshouer ondergronds vasgekeer is. Die drie mynwerkers, Pretty Nkambule, Solomon Nyerende en Yvonne Mnisi, is sedertdien steeds ondergronds en moet nog gered word.
Sizwe Pamla, Cosatu se woordvoerder, het in ŉ verklaring gesê die rede hoekom die werkers nog nie gered is nie, is omdat die bestuur van die myn meer bekommerd is oor winste as die werkers. Dit is dus onaanvaarbaar dat daar steeds geen vergoeding aan die betrokke families betaal is nie wat nou al drie maande sonder salarisse moet klaarkom, het hy gesê.
“Deur nou armoede te pleit, is [die bestuur] oneerlik, want hulle het ŉ produksie-aanleg in dieselfde gebied wat ten volle operasioneel is en wins maak. Hulle maak asof dit nie hul verantwoordelikheid is om na hul werknemers om te sien en hulle te beskerm nie,” het Pamla gesê.
Hy het gesê tussen die regering en die eienaars van Vantage Goldfields is daar genoeg hulpbronne om die drie mynwerkers onder die reuserotse uit te red sonder om enigsins reddingswerkers in gevaar te stel.
“Die federasie is bemoedig deur die Menseregtekommissie (MRK) se instemming om die tragiese voorval te ondersoek. ŉ Duidelike boodskap moet aan die Lily-mynbestuur gestuur word dat hulle nie hul mynbedrywighede mag hervat voordat behoorlike maatreëls vir voorkoming, vroeë bespeuring en ŉ werkbare reddingsplan ingestel is nie.”
Rob Deveraux, die Lily-myn se sakereddingspraktisyn, was nie Woensdag onmiddellik beskikbaar vir kommentaar oor die verwikkelinge by die myn nie.
Verlede maand het 99% van die 180 krediteurs by Lily-myn die nuwe sakeplan om die knelpunte om te keer en die myn weer operasioneel te maak, aanvaar.
Nog ŉ wildtuin-veldwagter vas vir stropery
Nuwe US-taalbeleid aanvaar
Werkers kan seker nie meer “gered” word nie?
Ek dink tot hulle daar uitgehaal word en dood verklaar word, word hulle nog seker beskou as lewend of dood.. amper soos Schrödinger’s se kat
Mal · 3 jaar gelede
Net gekke dink daars nog kans vir redding. Mense wat min weet van enigiets.
Ek stem saam Casatu….. hierdie 3 mense moes al lankal uit gehaal geword het…. hul is alreeds vir 4 maande onder die grond begrawe, en hul Familie wil hul graag self begrawe en berusting kry…daar moet iets wees wat gedoen kan word…
DIT IS ‘N SKANDE !!!!!
Jare gelede het n huisgesin huis en al by Blyvooruitzicht myn in n sinkgat verdwyn. Regdenkende mense het geweet hulle kan nooit uitgegrawe word nie. N klein monument is opgerig by die plek. Dis wat by die Lily myn moet gebeur.
Nita, ek stem saam met jou. Dis tragies , maar hoekom nog mense in gevaar stel
Op 21Maart 1907 verdwyn huise in Springs in ‘n sinkgat tussen Strubenvale/Casseldale en die besigheiidsentrum van die middedorp. Vandag is dit steeds ‘n oop stuk grond met ‘n monumentjie waar klein Robin Tibbott (7jaar) saam met sy ouerhuis verdwyn het.
Neewat Cosatu en Gesiggie, jul weet nie waarvan julle praat nie.
Stel julle eie protospan(ne) saam uit mense wat selfmoord wil pleeg en gaan haal hulle uit.
Ella en Nita…gaan lees weer te berig. Daar is geen gevaar meer betrokke as hulle die liggame wil verwyder nie!!!!!!!!!!Dit gaan alles oor geld!!!!!!!!!!!!
Net lewende mense kan “gered” word…innige simpatie aan die oorledenes,maar hulle oorskot kan slegs verwyder word,hulle kan nie meer gered word nie…..ai mense,dis eintlik soooo “sad”….
Te red????? Julle droom man!! Hierdie mense is al maande lank “leweloos” vas gekeer! Dalk moet julle terug skool banke toe!! Maak my so vies!! Sterkte aan die families wat nog elke dag hoop en bid vir hul geliefde se lyke om bevry te word!
Die mens se psige is ‘n vreemde wêreld. Jy wil lyke wat onder die grond lê uitgrawe sodat jy dit in houtbokse kan sit, en in gate terug onder die grond begrawe?